تورکیه-نین خاریجی ایشلر ناظیری مولود چاووش اوغلو تورکیه-امریکا ایستراتژی مکخانیزمین ایکینجی ناظیرلر توپلانتی‌سیندا ایشتیراک ائتمک اوچون سفر ائتدیگی امریکا-دا ایکی طرف‌لی گؤروش‌لر کئچیریب.
مولود چاووش اوغلو بو چرچیوه‌ده بیرلشمیش میللت‌لر تشکیلاتی‌نین (بمت) 77-جی باش آسامبلئیاسی‌نین صدری کسابا کوروسی ایله گؤروشوب.
بو باره‌ده مولود چاووش اوغلو رسمی توییتر صحیفه‌سینده پای‌لاشیم ائدیب. مولود چاووش اوغلو گؤروشده تورکیه-نین لیدرلیگینده باشلادیلان سیفیت توللانتی تشببوسو مسئله‌سینی موذاکیره ائتدیک‌لرینی دئییب.
قئید ائدک کی، کوروسی‌نین سؤزچوسو پائولینا کوبیاک دا تشکیل ائتدیگی گونده‌لیک مطبوعات کنفرانسیندا گؤروشله باغلی معلومات وئریب.
کوبیاک ایکی طرف‌لی گؤروشده تورکیه-نین صیفیر توللانتی تشببوسو ایله یاناشی، تاخیل دهلیزی و سوریه-یه اینسانی یاردیم مسئله‌سی‌نین موذاکیره ائدیلدیگینی بیلدیریب.
مولود چاووش اوغلو گؤروش‌لرینی نیویورک-‌داکی تورک ائوینده داوام ائتدیریب.
تورکیه-نین امریکا و کانادا‌داکی باش کونسول‌لاری ایله بیر آرایا گلن مولود چاووش اوغلو دئییب:"دونیانین هر یئرینده‌کی وطنداش‌لاریمیزین یانینداییق.
مولود چاووش اوغلو همچنین امریکا-داکی سوریه ایجماسی‌نین نوماینده‌لری ایله گؤروشوب. گؤروش‌دن سونرا شخصی اینترنت صحیفه‌سینده پای‌لاشیم ائدن مولود چاووش اوغلو دئییب: "بمت تهلوکه‌سیزلیک شوراسی‌نین 2254 سایلی قطعنامه‌سینه اویغون اولا‌راق سیاسی پروسه‌سی دستکله‌دیگیمیزی سؤیله‌دیک.
امریکایا ائتدیگی سفرله باغلی پای‌لاشیم ائدن مولود چاووش اوغلو دئییب:
"اف-16 دؤیوش اوچاق لارینین مدرنلشدیریلمه‌سی و یئنی اف-16-لارین آلینماسی دا گوندمیمیزین مهم ماده‌لری آراسیندا ایدی. سوئد و فینلاندیانین ناتو-یا عضولوک پروسه سینده الده ائدیلن ایرلیلییشی قیمتلندیردیک. سوریه کونتکستینده بولوجو ترور تشکیلاتی پ.کا.کا/ی.پ.گ-یه وئریلن دستکین سونا چاتدیریلماسی‌نین واجیب‌لیگینی وورغولادیق.
